pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รฟม. ลงนามสัญญาจ้างที่ปรึกษากำกับการดำเนินงานโครงการ  (Project Implementation Consultant: PIC) โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)
วันพุธที่ 31 สิงหาคม 2565
รฟม. ลงนามสัญญาจ้างที่ปรึกษากํากับการดําเนินงานโครงการ  (Project Implementation Consultant: PIC) โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)
.....
วันนี้ (31 สิงหาคม 2565) นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย กระทรวงคมนาคม เป็นประธานในพิธีลงนามสัญญาจ้างที่ปรึกษากํากับการดําเนินงานโครงการ (Project Implementation Consultant: PIC) โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) ระหว่าง การรถไฟฟ้าขนส่งมวลชนแห่งประเทศไทย (รฟม.) กับ กลุ่มที่ปรึกษากํากับการดําเนินงานโครงการ ณ ห้องประชุม 1 ชั้น 9 อาคารสํานักงาน รฟม.
โดย รฟม. ได้ว่าจ้างกลุ่มที่ปรึกษากํากับการดําเนินงานโครงการ (Project Implementation Consultant: PIC) โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) ซึ่งประกอบด้วย บริษัท เอ็มเอชพีเอ็ม จํากัด และ บริษัท ไทย ทรานซิท โซลูชั่นส์ จํากัด ในวงเงิน 246,100,000.00 บาท (สองร้อยสี่สิบหกล้านหนึ่งแสนบาทถ้วน) (รวมภาษีมูลค่าเพิ่ม 7%) เพื่อให้ทําหน้าที่กํากับดูแลการดําเนินงานและบริหารโครงการในภาพรวม
พร้อมกันนี้ ได้มีการลงนามข้อตกลงคุณธรรม (Integrity Pact) โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) ระหว่าง รฟม. กับ กลุ่มที่ปรึกษากํากับการดําเนินงานโครงการ และผู้สังเกตการณ์ตามข้อตกลงคุณธรรม (Integrity Pact) เพื่อแสดงออกถึงเจตจํานงการปฏิบัติงานที่โปร่งใส เป็นธรรม และปลอดจากการทุจริตคอร์รัปชั่น รวมถึงเพื่อให้เกิดประโยชน์สูงสุดแก่ประเทศชาติและประชาชน ตามนโยบายของรัฐบาลและกระทรวงคมนาคม
ปัจจุบันการก่อสร้างโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) มีความคืบหน้าการดําเนินงานอย่างต่อเนื่อง โดยมีงานที่สําคัญได้แก่ การทยอยเข้าพื้นที่ของผู้รับจ้าง เพื่อดําเนินการสํารวจทางโบราณคดีและสาธารณูปโภคตามแนวสายทาง ทั้งนี้ โครงการมีกําหนดเปิดให้บริการในปี 2570 ติดตามข้อมูลข่าวสารประชาสัมพันธ์ที่น่าสนใจของโครงการ เพิ่มเติมผ่านทางเฟซบุ๊กแฟนเพจโครงการรถไฟฟ้าสายสีม่วง ช่วงเตาปูน - ราษฎร์บูรณะ และ [emailprotected] ได้ที่ ID Line @mrtpurpleline รวมถึงติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-กรมทางหลวงชนบท เชิญชวนประชาชนร่วมสืบสานประเพณีลอยกระทง พร้อมชมทัศนียภาพไฟประดับสะพานข้ามแม่น้ำเจ้าพระยา 13 แห่ง
วันพฤหัสบดีที่ 3 พฤศจิกายน 2565
กรมทางหลวงชนบท เชิญชวนประชาชนร่วมสืบสานประเพณีลอยกระทง พร้อมชมทัศนียภาพไฟประดับสะพานข้ามแม่น้ําเจ้าพระยา 13 แห่ง
ส่งเสริมเศรษฐกิจการท่องเที่ยว สอดรับกับโครงการ “คมนาคมสีสัน สร้างสรรค์ประเทศไทย” ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม เชิญชวนประชาชนร่วมสืบสานประเพณีลอยกระทง พร้อมชมทัศนียภาพไฟประดับสะพานข้ามแม่น้ําเจ้าพระยาในวันลอยกระทง วันที่ 8 พฤศจิกายน 2565 สอดรับกับโครงการ “คมนาคมสีสัน สร้างสรรค์ประเทศไทย” ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการพัฒนาพื้นที่โดยรอบให้มีทัศนียภาพที่ร่มรื่นและสวยงาม เพื่อส่งเสริมเศรษฐกิจการท่องเที่ยวภายในประเทศ
สําหรับในส่วนของ ทช. ได้ร่วมสืบสานประเพณีอันดีงามของไทยในทุก ๆ ปี โดยจัดให้มีการเปิดไฟประดับสะพานข้ามแม่น้ําเจ้าพระยาในพื้นที่กรุงเทพฯ และปริมณฑลที่อยู่ในความดูแลของ ทช. จํานวน 13 แห่ง ได้แก่ สะพานพระราม 3 สะพานพระราม 4 สะพานพระราม 5 สะพานพระราม 7 สะพานมหาเจษฎาบดินทรานุสรณ์ สะพานสมเด็จพระปิ่นเกล้า สะพานพระพุทธยอดฟ้า สะพานพระปกเกล้า สะพานสมเด็จพระเจ้าตากสินมหาราช สะพานกรุงธน สะพานกรุงเทพ สะพานภูมิพล 1 และสะพานภูมิพล 2 เพื่อร่วมเป็นส่วนหนึ่งในการส่งเสริมเศรษฐกิจ การท่องเที่ยวภายในประเทศ สอดรับกับโครงการ “คมนาคมสีสัน สร้างสรรค์ประเทศไทย” และเพื่อแสดงให้เห็นความงดงามของบรรยากาศบริเวณแม่น้ําเจ้าพระยา เป็นการส่งเสริมการท่องเที่ยวในประเทศได้อีกทางหนึ่ง โดยในวันลอยกระทง ซึ่งตรงกับวันอังคารที่ 8 พฤศจิกายน 2565 ทช. จะทําการเปิดไฟประดับสะพาน ระหว่างเวลา 19.00 - 24.00 น. ประชาชนสามารถร่วมชมทัศนียภาพความสวยงามของสะพานได้ตามเวลาดังกล่าว
นอกจากนี้ ทช. ยังได้จัดเจ้าหน้าที่ตรวจตราเพื่ออํานวยความสะดวกให้กับประชาชนที่เดินทางมาลอยกระทงบริเวณสะพานข้ามแม่น้ําเจ้าพระยาในเขตกรุงเทพฯ และปริมณฑล ที่อยู่ในความดูแลของ ทช. ทั้งนี้ หากประชาชนต้องการสอบถามข้อมูลเพิ่มเติมหรือแจ้งเหตุ สามารถติดต่อได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตรฯ รับ ออท.ออสเตรเลียฯ ย้ำความร่วมมือกันฟื้นฟูเศรษฐกิจหลังโควิดและการต่อต้านการค้ามนุษย์
วันศุกร์ที่ 23 กันยายน 2565
รองนายกฯ พล.อ.ประวิตรฯ รับ ออท.ออสเตรเลียฯ ย้ําความร่วมมือกันฟื้นฟูเศรษฐกิจหลังโควิดและการต่อต้านการค้ามนุษย์
รองนายกฯ พล.อ.ประวิตรฯ รับ ออท.ออสเตรเลียฯ ย้ําความร่วมมือกันฟื้นฟูเศรษฐกิจหลังโควิดและการต่อต้านการค้ามนุษย์
วันนี้ (23 กันยายน 2565) เวลา 09.30 น. พลเอก ประวิตร วงษ์สุวรรณ รองนายกรัฐมนตรี ได้ให้การต้อนรับ นางสาวแอนเจลา เจน แม็กดอนัลด์ เอกอัครราชทูตเครือรัฐออสเตรเลียประจําประเทศไทย เข้าเยี่ยมคํานับในโอกาสเข้ารับหน้าที่ ณ ห้องรับรอง ทําเนียบรัฐบาล
ทั้งสองฝ่าย ได้ชื่นชมความสัมพันธ์ทางการทูตระหว่างกันในโอกาสครบ 70 ปี และหารือร่วมกันถึงความร่วมมือกันด้านต่างๆ ประกอบด้วย การรับมือกับโรคระบาด การต่อต้านการค้ามนุษย์ ความร่วมมืออนุภูมิภาคลุ่มน้ําโขงและเอเปค รวมทั้งด้านการค้าการลงทุน
โดย รองนายกรัฐมนตรี ย้ําถึงความร่วมมือภายใต้ การเป็นหุ้นส่วนทางยุทธศาสตร์ ด้านความมั่นคง ด้านไซเบอร์ ด้านสาธารณสุข ด้านการศึกษาและความสัมพันธ์กับประชาชน โดยเฉพาะ ด้านการต่อต้านการค้ามนุษย์ ที่ไทยมุ่งมั่นแก้ปัญหา โดยปรับปรุงกฎหมายและให้ความสําคัญขยายความร่วมมือกับประเทศต่างๆทั้งระดับทวิภาคี อนุภูมิภาคและพหุภาคี โดยไทยยินดีในความคืบหน้าของความร่วมมือในการจัดตั้ง “ศูนย์ความเป็นเลิศเพื่อต่อต้านการค้ามนุษย์” เพื่อแก้ปัญหาแบบองค์รวมร่วมกัน พร้อมย้ําให้ความสําคัญที่ประสงค์ร่วมมือกับออสเตรเลียด้านการลงทุน การวิจัยและพัฒนา โดยเฉพาะเศรษฐกิจ BCG
เอกอัครราชทูตออสเตรเลียฯ กล่าวย้ําถึงความสัมพันธ์ที่แนบแน่นในระดับต่างๆของทั้งสองประเทศ โดยเฉพาะกองทัพและทางทหาร โดยออสเตรเลียมุ่งมั่นกระชับความสัมพันธ์กับอาเซียนและไทยในกิจกรรมต่างๆมากขึ้นหลังสถานการณ์โควิท โดยเฉพาะการฟื้นฟูเศรษฐกิจ การค้าการลงทุนร่วมกัน และพร้อมสนับสนุนไทยในการเป็นเจ้าภาพจัดการประชุม APEC และยินดีในการทํางานร่วมกับไทยในการต่อต้านการค้ามนุษย์ โดยพร้อมผลักดันให้มีการลงนามและขับเคลื่อนบันทึกความร่วมมือการต่อต้านการค้ามนุษย์ร่วมกันอย่างใกล้ชิดต่อไป
รัฐบาลไทย-ข่าวทำเนียบรัฐบาล-ธุรกิจนำเที่ยวไทยโตต่อเนื่อง! 7 เดือนแรกปี 65 จดทะเบียนตั้งธุรกิจใหม่ 549 ราย ทุนจดทะเบียน 989 ลบ.
วันศุกร์ที่ 2 กันยายน 2565
ธุรกิจนําเที่ยวไทยโตต่อเนื่อง! 7 เดือนแรกปี 65 จดทะเบียนตั้งธุรกิจใหม่ 549 ราย ทุนจดทะเบียน 989 ลบ.
.....
ปัจจุบันภาคการท่องเที่ยวไทยส่งสัญญาณการฟื้นตัวอย่างชัดเจน วัดได้จากจํานวนนักท่องเที่ยวสะสมกว่า 4 ล้านคนภายใน 8 เดือนแรกของปี 65
.
ล่าสุด กรมพัฒนาธุรกิจการค้า ก.พาณิชย์ เผยว่า 7 เดือนแรกของปี 65 มีธุรกิจนําเที่ยวและสํารองการเดินทางจดทะเบียนจัดตั้งธุรกิจใหม่ 549 ราย มีทุนจดทะเบียน 989 ล้านบาท ซึ่งเพิ่มขึ้นจากปีก่อน 169% และ 226% ตามลําดับ
.
สําหรับภาพรวมธุรกิจนําเที่ยวและสํารองการเดินทางที่ “ดําเนินกิจการอยู่” นั้น (ข้อมูล ณ 31 ก.ค. 65) พบว่า มีจํานวนทั้งสิ้น 11,891 ราย และมีมูลค่าทุนกว่า 4.3 หมื่นล้านบาท โดยมีนักลงทุนจากหลายประเทศ แบ่งเป็น
.
1.นักลงทุนไทย มูลค่าทุน 3.7 หมื่นล้านบาท (ร้อยละ 87.2)
2.นักลงทุนจีน มูลค่าทุน 1.1 พันล้านบาท (ร้อยละ 2.6)
3.นักลงทุนเกาหลีใต้ มูลค่าทุน 528 ล้านบาท (ร้อยละ 1.2)
4.นักลงทุนอินเดีย มูลค่าทุน 445 ล้านบาท (ร้อยละ 1)
5.นักลงทุนสัญชาติอื่น ๆ มูลค่าทุน 3.4 พันล้านบาท (ร้อยละ)
.
ทั้งนี้ รัฐบาลยังคงเดินหน้าขับเคลื่อนนโยบายต่าง ๆ เช่น การยกเว้นวีซ่าให้นักท่องเที่ยวต่างชาติอยู่ในไทยได้นานขึ้น การประชาสัมพันธ์จัดงานและแนะนําสถานที่ท่องเที่ยวต่าง ๆ ให้เป็นที่รู้จักในระดับนานาชาติ เป็นต้น ซึ่งจะเป็นส่วนสําคัญให้ภาคการท่องเที่ยวไทยกลับมาฟื้นตัวได้ 100% คาดว่าภายในสิ้นปี 65 จะมีจํานวนนักท่องเที่ยวต่างชาติรวม 10 ล้าน
.
อ่านเพิ่มเติม คลิกhttps://www.thaigov.go.th/news/contents/details/58589
#ไทยคู่ฟ้า#ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม! คุมนําเข้าสารเคมี “โซเดียมไซยาไนด์ - เบนซิลคลอไรด์ - เบนซิลไซยาไนด์ ตัดตอนกระบวนการผลิตยาเสพติด
แจ้งเตือน! ผู้ลงทะเบียนโครงการลงทะเบียนเพื่อสวัสดิการแห่งรัฐ ปี 65 หากขึ้นสถานะไม่สมบูรณ์ ต้องแก้ไขให้เสร็จภายใน 17 พ.ย. นี้
อย่าแชร์! รัฐบาลช่วยเงินทําศพผู้สูงอายุ รายละ 30,000 บาท ไม่เป็นความจริง ขอความร่วมมือ ปชช. ส่งต่อข่าวจริง คือ รัฐบาลช่วยเหลือรายละ 3,000 บาทตามหลักเกณฑ์ที่ พม. กําหนด
กรุงเทพฯ คว้าอันดับ 1 เมืองน่าพักผ่อนมากที่สุดในเอเชียแปซิฟิก (Best Leisure time city in Asia-Pacific) 6 ปีซ้อน
ปลื้ม! OHCHR ชื่นชมไทย ที่ประกาศใช้กฎหมาย “ป้องกันทรมาน – บุคคลสูญหาย ปี 65”
รัฐบาลไทย-ข่าวทำเนียบรัฐบาล-ก.ดีอีเอส เดินหน้า 8 โปรเจคสำคัญ เร่งขับเคลื่อนประเทศ เสริมแกร่งกำลังคนดิจิทัล
วันพฤหัสบดีที่ 20 ตุลาคม 2565
ก.ดีอีเอส เดินหน้า 8 โปรเจคสําคัญ เร่งขับเคลื่อนประเทศ เสริมแกร่งกําลังคนดิจิทัล
.....
กระทรวงดิจิทัลฯ โดย สนง.ส่งเสริมเศรษฐกิจดิจิทัล หรือ depa เปิดตัว 8 โครงการภายใต้แนวคิด "DIGITAL INFINITY - ดิจิทัลไม่มีที่สิ้นสุด" มุ่งพัฒนากําลังคนดิจิทัล พร้อมขับเคลื่อนอุตสาหกรรมและโครงสร้างพื้นฐานดิจิทัล รองรับการยกระดับเศรษฐกิจและสังคมดิจิทัลของประเทศ ตั้งเป้าสร้างมูลค่าทางเศรษฐกิจกว่า 3.2 แสนล้านบาท ส่งผลให้คนไทยถึง 6.2 ล้านคน จะได้อัปสกิลด้านดิจิทัล ประกอบด้วย
.
1.โครงการ HACKaTHAILAND 2023 : DIGITAL INFINITY สร้างความตระหนักและยกระดับทักษะ - องค์ความรู้ด้านดิจิทัลแก่คนไทย
2.โครงการรถโรงเรียนรุ่นใหม่เด็กปลอดภัย ป้องกันปัญหาเด็กถูกลืมไว้ในรถโรงเรียน
3.โครงการนักดิจิทัลพัฒนาเมืองรุ่นใหม่ รุ่นที่ 2 ยกระดับทักษะการพัฒนาเมืองอัจฉริยะ - การจ้างงานคนรุ่นใหม่รักบ้านเกิดในฐานะนักดิจิทัลพัฒนาเมือง
4.โครงการยกระดับ e-Sports ไทยสู่สากล เตรียมพร้อมคนรุ่นใหม่ในการสร้างอาชีพด้าน e-Sports พร้อมแข่งขันในระดับโลก
5.โครงการผลักดันอุตสาหกรรมเกมไทยสู่ตลาดโลก ส่งเสริมผู้ประกอบการเกม เปิดโอกาสในการเจรจาการค้า และสร้างความเชื่อมั่นแก่นักลงทุนต่างชาติ
6.โครงการ CONNEXION ยกระดับและสร้างทักษะใหม่ด้านเทคโนโลยีและนวัตกรรมดิจิทัล พร้อมต่อการประกอบอาชีพในยุควิถีใหม่
7.โครงการเปิดเมือง เปิดท่องเที่ยวไทยด้วยดิจิทัล สร้างความตระหนักและกระตุ้นการใช้แพลตฟอร์มดิจิทัล พร้อมเปลี่ยนผ่านสู่ยุค Data Economy
8.โครงการตลาดสดยุควิถีใหม่ (ขยายผล) หนุนการประยุกต์ใช้เทคโนโลยีดิจิทัลในผู้ประกอบการเพื่อเพิ่มประสิทธิภาพของธุรกิจ
.
เรียกได้ว่าเป็นการพัฒนากําลังคนสู่การเป็น 'พลเมืองดิจิทัล' ที่มีการต่อยอดประยุกต์ใช้เทคโนโลยีสู่อาชีพแห่งอนาคต/ สร้างผู้เชี่ยวชาญด้านดิจิทัลสัญชาติไทย ลดการพึ่งพาต่างชาติ/ เกิดการพัฒนานวัตกรรมที่เป็นของคนไทย/ เพิ่มประสิทธิภาพในภาคอุตสาหกรรม เกษตร SMEs ชุมชน ฯลฯ ซึ่งสอดคล้องกับแผนแม่บทการส่งเสริมเศรษฐกิจดิจิทัล การขับเคลื่อนอุตสาหกรรมใหม่ และซอฟต์พาวเวอร์ของรัฐบาล
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมการขนส่งทางราง ร่วมกับ JICA ลงพื้นที่สังเกตการณ์การสำรวจการเดินทาง
วันอังคารที่ 25 ตุลาคม 2565
กรมการขนส่งทางราง ร่วมกับ JICA ลงพื้นที่สังเกตการณ์การสํารวจการเดินทาง
เพื่อพัฒนาแบบจําลองการคาดการณ์ความต้องการเดินทางด้วยระบบราง (Railway Demand Forecast Model)
กรมการขนส่งทางราง (ขร.) กระทรวงคมนาคม และองค์กรความร่วมมือระหว่างประเทศของญี่ปุ่น (Japan International Cooperation Agency : JICA) ลงพื้นที่ลงพื้นที่ที่สถานีจรัญฯ 13 ของรถไฟฟ้า MRT สายสีน้ําเงิน เพื่อสังเกตการณ์ การสํารวจเส้นทางเลือกการเดินทางด้วยรถไฟและการสํารวจการเข้าถึงสถานี (Rail Route Choice Survey and Station Access Survey) ซึ่งเป็นส่วนหนึ่งของโครงการศึกษาเพื่อพัฒนาแบบจําลองการคาดการณ์ความต้องการเดินทางด้วยระบบรางและการพัฒนาโครงข่ายระบบขนส่งมวลชนทางรางในเขตกรุงเทพมหานครและปริมณฑล (พื้นที่ต่อเนื่อง) ระยะที่ 2 หรือ M-MAP2
สําหรับการลงพื้นที่ในครั้งนี้เป็นการสํารวจผู้โดยสารที่มาใช้บริการที่สถานี สํารวจการเลือกใช้เส้นทางรถไฟฟ้า และการสํารวจการเลือกรูปแบบการเดินทางหลัก (Main Mode Choice Survey) โดยกลุ่มเป้าหมายได้แก่ ประชาชน ที่มารอใช้รถโดยสารประจําทาง ห้างสรรพสินค้า ร้านค้า สถานศึกษา สถานที่ราชการ เป็นต้น รวมทั้ง ได้ลงพื้นที่ที่สถานีขนส่งผู้โดยสารกรุงเทพฯ สายใต้ เพื่อเก็บข้อมูลการสํารวจการเข้าถึงศูนย์การเดินทาง (Transport Hub Access Survey) ซึ่งเป็นการสัมภาษณ์ผู้โดยสารที่มาใช้บริการของสถานีที่เป็นศูนย์การเดินทาง โดยหัวข้อการสัมภาษณ์จะเป็นเรื่องของทัศนะคติต่อการให้บริการระบบขนส่งสาธารณะ ลักษณะการเลือกเส้นทางสายรถไฟฟ้า การเข้าถึงสถานีรถไฟฟ้า ผลกระทบต่อการเดินทางในช่วงของการแพร่ระบาดของ COVID-19 และปัจจัยที่ส่งผลต่อการเดิน/ปั่นจักรยานมายังสถานี
สําหรับข้อมูลที่ได้จากการสํารวจจะถูกนําไปใช้เพื่อพัฒนาแบบจําลองการคาดการณ์ความต้องการเดินทางด้วยระบบราง (Railway Demand Forecast Model) ซึ่งเป็นแบบจําลองแบบใหม่ที่ออกแบบมาเพื่อการวางแผนแม่บทระบบขนส่งมวลชนทางรางโดยเฉพาะ รวมถึงไว้เพื่อทดสอบนโยบายต่าง ๆ ของกรมการขนส่งทางราง คาดว่าจะดําเนินการแล้วเสร็จตามที่วางแผนไว้ในสิ้นเดือนตุลาคม 2565 - ต้นเดือนพฤศจิกายน 2565
รัฐบาลไทย-ข่าวทำเนียบรัฐบาล-นายกฯ ลงพื้นที่ จ.หนองบัวลำภู บ่ายนี้ ติดตามสถานการณ์ เยี่ยมให้กำลังใจผู้บาดเจ็บ-ครอบครัวผู้เสียชีวิตจากเหตุการณ์โศกนาฏกรรม
วันศุกร์ที่ 7 ตุลาคม 2565
นายกฯ ลงพื้นที่ จ.หนองบัวลําภู บ่ายนี้ ติดตามสถานการณ์ เยี่ยมให้กําลังใจผู้บาดเจ็บ-ครอบครัวผู้เสียชีวิตจากเหตุการณ์โศกนาฏกรรม
.....
วันนี้ พล.อ. ประยุทธ์ จันทร์โอชา นายกรัฐมนตรี และ รมว.กห. จะลงพื้นที่ จ. หนองบัวลําภู เพื่อติดตามสถานการณ์ เยี่ยมให้กําลังใจผู้บาดเจ็บและครอบครัวผู้เสียชีวิต ณ อบต.อุทัยสวรรค์
.
โดยจะเป็นประธานประชุมสรุปสถานการณ์ร่วมกับหน่วยงานที่เกี่ยวข้อง ณ องค์การบริหารส่วนจังหวัดหนองบัวลําภู และตรวจเยี่ยมให้กําลังใจผู้ที่ได้รับบาดเจ็บจากเหตุการณ์โศกนาฏกรรมกราดยิง ณ โรงพยาบาลหนองบัวลําภู
.
อ่านเพิ่มเติม คลิกhttps://www.thaigov.go.th/news/contents/details/60160
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม.อนุมัติตั้งกองทุนอ้อยและน้ำตาลทราย เพื่อผลประโยชน์ของชาวไร่อ้อย โรงงาน และผู้บริโภค รักษาเสถียรภาพและพัฒนาอุตสาหกรรมอ้อยและน้ำตาลทราย
วันอังคารที่ 18 ตุลาคม 2565
ครม.อนุมัติตั้งกองทุนอ้อยและน้ําตาลทราย เพื่อผลประโยชน์ของชาวไร่อ้อย โรงงาน และผู้บริโภค รักษาเสถียรภาพและพัฒนาอุตสาหกรรมอ้อยและน้ําตาลทราย
ครม.อนุมัติตั้งกองทุนอ้อยและน้ําตาลทราย เพื่อผลประโยชน์ของชาวไร่อ้อย โรงงาน และผู้บริโภค รักษาเสถียรภาพและพัฒนาอุตสาหกรรมอ้อยและน้ําตาลทราย
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 18 ตุลาคม 2565 ว่า ที่ประชุมครม. มีมติเห็นชอบการขอจัดตั้งกองทุนอ้อยและน้ําตาลทราย ตามร่าง พ.ร.บ. อ้อยและน้ําตาลทราย (ฉบับที่ ..) พ.ศ. .... ตามที่คณะกรรมการนโยบายการบริหารทุนหมุนเวียนเสนอ โดยการจัดตั้งกองทุนอ้อยและน้ําตาลทราย (ใช้ชื่อตามกองทุนเดิม)
การจัดตั้งกองทุนนี้ สืบเนื่องจากได้มีการแก้ไขเพิ่มเติมร่าง พ.ร.บ. อ้อยและน้ําตาลทราย (ฉบับที่ ..) พ.ศ. .... โดยมีการโอนกองทุนอ้อยและน้ําตาลทราย ตาม พ.ร.บ. อ้อยและน้าตาลทราย พ.ศ. 2527 ซึ่งเป็นทุนหมุนเวียนเดิมไปเป็นทุนหมุนเวียนใหม่ และมีเพิ่มเติมวัตถุประสงค์ของกองทุนฯ
“วัตถุประสงค์ของกองทุนนี้ เพื่อสนับสนุน ส่งเสริม ศึกษา วิจัย และพัฒนาอุตสาหกรรมอ้อยและน้ําตาลทรายให้เป็นไปตามนโยบายของประเทศในด้านเศรษฐกิจ สังคม และสิ่งแวดล้อมอย่างยั่งยืน รวมทั้งรักษาเสถียรภาพของอุตสาหกรรมอ้อยและน้ําตาลทรายเพื่อผลประโยชน์ของชาวไร่อ้อย โรงงาน และผู้บริโภค และกระทําการอื่นที่จําเป็นเพื่อให้บรรลุวัตถุประสงค์ของกองทุน และเพื่อความมั่นคงทางเศรษฐกิจของประเทศไทย การจ่ายเงินของกองทุนอ้อยและน้ําตาลทรายเพื่อชดเชยราคาอ้อย จะต้องดําเนินการให้สอดคล้องกับพันธกรณีภายใต้องค์การการค้าโลก หรือ WTO ที่กําหนดให้เป็นงบประมาณจากภาครัฐ” น.ส.ทิพานัน กล่าว
น.ส.ทิพานัน กล่าวว่า เงินกองทุนนั้นจะมีที่มาจาก 9 แหล่ง คือ ค่าธรรมเนียมการบริหารจัดการอุตสาหกรรมอ้อยและน้ําตาลทราย ค่าธรรมเนียมเพื่อการวิจัยและพัฒนาอุตสาหกรรมอ้อยและน้ําตาลทราย เบี้ยปรับ เงินที่ได้รับ ดอกผลของกองทุน เงินกู้ เงินและสินทรัพย์ที่ได้รับมาเพื่อคุ้มครองและพัฒนาด้านสิ่งแวดล้อม เงินและทรัพย์สินอื่นที่ได้รับจากการดําเนินงานของกองทุน และเงินและทรัพย์สินที่ตกเป็นของกองทุน
รัฐบาลไทย-ข่าวทำเนียบรัฐบาล-รัฐบาลชื่นชม “บาส-ปอป้อ" ทำผลงานได้อย่างยอดเยี่ยม ในการแข่งขันแบดมินตัน " Daihatsu Yonex Japan Open Badminton Championships 2022 "
วันอาทิตย์ที่ 4 กันยายน 2565
รัฐบาลชื่นชม “บาส-ปอป้อ" ทําผลงานได้อย่างยอดเยี่ยม ในการแข่งขันแบดมินตัน " Daihatsu Yonex Japan Open Badminton Championships 2022 "
รัฐบาลชื่นชม “บาส-ปอป้อ" ทําผลงานได้อย่างยอดเยี่ยม ในการแข่งขันแบดมินตัน " Daihatsu Yonex Japan Open Badminton Championships 2022 "
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า รัฐบาลแสดงความยินดีและชื่นชม "บาส" เดชาพล พัววรานุเคราะห์และ "ปอป้อ" ทรัพย์สิรี แต้รัตนชัย ที่สามารถทําผลงานได้อย่างยอดเยี่ยมในการแข่งขันแบดมินตันเวิลด์ทัวร์ ซูเปอร์ 750 รายการ " Daihatsu Yonex Japan Open Badminton Championships 2022" ณ เมืองโอซาก้า ประเทศญี่ปุ่น ประเภทคู่ผสม โดยทั้งสองได้เอาชนะ หวัง อี้ หลิว- หวง ตง ปิง จากจีน ในรอบรองชนะเลิศ และเข้าสู่รอบชิงชนะเลิศ โดยสามารถเอาชนะ ยูตะ วาตานาเบะ - อริสะ ฮิกาชิโนะ ไปได้ด้วยคะแนน สองต่อหนึ่งเซต 16-21 23-21 และ 21-18 แม้ช่วงแรกไทยจะพลาดมากกว่า แต่พลิกกลับมาเอาชนะได้จากสติ สมาธิ และชั้นเชิงของทั้งคู่ ส่งผลให้ บาสและปอป้อคว้าแชมป์รายการนี้ไปได้อย่างสวยงาม
การแข่งขันครั้งนี้ นับเป็นการเข้าชิงชนะเลิศรายการที่ 5 ในปีนี้ของบาส-ปอป้อ โดยทําสําเร็จได้ถึง 3 แชมป์ คือ เยอรมัน โอเพ่น และ สิงคโปร์ โอเพ่น และ การแข่งขันครั้งนี้ ประกอบกับอีก 2 รองแชมป์ คือ ไทยแลนด์ โอเพ่นและ มาเลเซีย โอเพ่น ซึ่งแบดมินตัน Japan Open 2022 นี้ ถือเป็นแชมป์ที่ 15 ของทั้งคู่
โฆษกประจําสํานักนายกรัฐมนตรี กล่าวว่า รัฐบาลชื่นชมความสามารถของนักกีฬาไทยทุกคน ซึ่งถือเป็นตัวแทนประเทศประเทศในการเข้าร่วมการแข่งขันทุกครั้ง โดยสามารถสร้างชื่อเสียงให้กับประเทศ แสดงศักยภาพของนักกีฬาไทยในเวทีการแข่งขันระดับนานาชาติ ในโอกาสนี้ ขอชื่นชมบาสและปอป้อ ซึ่งเป็นตัวอย่างที่ดีให้กับเยาวชนไทย เป็นนักกีฬาที่ยอดเยี่ยม น่าชื่นชม ขอบคุณที่สร้างรอยยิ้มและความภูมิใจให้กับคนไทย
รัฐบาลไทย-ข่าวทำเนียบรัฐบาล-พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
วันศุกร์ที่ 30 กันยายน 2565
พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
ทรงพระกรุณาโปรดเกล้าฯ พระราชทานชื่อทางพิเศษศรีรัช - วงแหวนรอบนอกกรุงเทพมหานคร ว่า “ประจิมรัถยา”
พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัวทรงพระกรุณาโปรดเกล้าโปรดกระหม่อมพระราชทานชื่อทางพิเศษศรีรัช - วงแหวนรอบนอกกรุงเทพมหานคร ว่า “ประจิมรัถยา” ตามที่ การทางพิเศษแห่งประเทศไทย (กทพ.) กระทรวงคมนาคม ได้ขอพระราชทานชื่อทางพิเศษ เพื่อความเป็นสิริมงคลแก่ผู้ใช้ทางพิเศษ ประชาชนและหน่วยงาน
ตามที่กระทรวงคมนาคมขอให้สํานักเลขาธิการคณะรัฐมนตรีนําความกราบบังคมทูลพระกรุณา ขอพระราชทานชื่อทางพิเศษศรีรัช - วงแหวนรอบนอกกรุงเทพมหานคร เพื่อความเป็นสิริมงคลแก่ประชาชน และหน่วยงานที่เกี่ยวข้อง โดยสํานักเลขาธิการคณะรัฐมนตรี มีหนังสือ ที่ นร 0508/ท 5298 ลงวันที่ 27 กันยายน 2565 แจ้งกระทรวงคมนาคมทราบว่า สํานักเลขาธิการคณะรัฐมนตรีได้ขอให้ราชเลขานุการในพระองค์พระบาทสมเด็จพระเจ้าอยู่หัว นําความกราบบังคมทูลพระกรุณาทรงทราบฝ่าละอองธุลีพระบาทแล้ว และได้รับแจ้งจากสํานักพระราชวังว่า ทรงพระกรุณาโปรดเกล้าโปรดกระหม่อมพระราชทานชื่อทางพิเศษศรีรัช - วงแหวนรอบนอกกรุงเทพมหานคร ว่า “ประจิมรัถยา” ซึ่งมีความหมายว่า “เส้นทางไปยังทิศตะวันตก”
ทางพิเศษประจิมรัถยา หรือทางพิเศษศรีรัช - วงแหวนรอบนอกกรุงเทพมหานคร ระยะทาง รวม 16.7 กิโลเมตร มีวัตถุประสงค์เพื่อเชื่อมโยงระบบคมนาคมและขนส่งไปยังฝั่งตะวันตกของกรุงเทพมหานคร ซึ่งเป็นโครงการต่อขยายทางพิเศษ เพื่อบรรเทาปัญหาด้านการจราจรและเพิ่มศักยภาพของระบบคมนาคมขนส่ง โดยมีแนวเส้นทางเริ่มต้นจากถนนวงแหวนรอบนอกกรุงเทพมหานคร บริเวณใกล้โรงกรองน้ํามหาสวัสดิ์ ไปตามแนวเขตทางรถไฟสายใต้เดิม และข้ามแม่น้ําเจ้าพระยาบริเวณสะพานพระราม 6 สิ้นสุดโครงการบริเวณใกล้สถานีกลางกรุงเทพอภิวัฒน์ (สถานีกลางบางซื่อ) เชื่อมต่อกับทางพิเศษศรีรัช บริเวณสถานีขนส่งผู้โดยสารกรุงเทพ (จตุจักร) หรือหมอชิต 2 และลงสู่ระดับดินที่บริเวณถนนกําแพงเพชร 2 ทางพิเศษสายนี้ เป็นทางยกระดับขนาด 6 ช่องจราจร ทดสอบการให้บริการ โดยยกเว้นค่าผ่านทางพิเศษชั่วคราว ระหว่างวันที่ 15 - 17 สิงหาคม 2559 และเปิดให้บริการโดยจัดเก็บค่าผ่านทางพิเศษ เมื่อวันที่ 22 สิงหาคม 2559
ตลอดระยะเวลาที่ผ่านมา ในสมัยของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร กทพ. ได้รับพระกรุณาโปรดเกล้าฯ พระราชทานชื่อทางพิเศษไว้แล้ว 6 สายทาง ได้แก่ ทางพิเศษเฉลิมมหานคร (ระบบทางด่วนขั้นที่ 1) ทางพิเศษศรีรัช (ระบบทางด่วนขั้นที่ 2) ทางพิเศษฉลองรัช (ทางด่วนสายรามอินทรา - วงแหวนรอบนอกกรุงเทพมหานคร) ทางพิเศษอุดรรัถยา (บางปะอิน - ปากเกร็ด ) ทางพิเศษบูรพาวิถี (บางนา - ชลบุรี) และทางพิเศษกาญจนาภิเษก (บางพลี - สุขสวัสดิ์)
รัฐบาลไทย-ข่าวทำเนียบรัฐบาล-อุตุฯ เตือน 14 - 18 ต.ค. นี้ ทั่วไทยเจอทั้งหนาว - ฝน คาดอุณหภูมิลด 2 - 4 องศา ฝนหนักบางพื้นที่
วันพฤหัสบดีที่ 13 ตุลาคม 2565
อุตุฯ เตือน 14 - 18 ต.ค. นี้ ทั่วไทยเจอทั้งหนาว - ฝน คาดอุณหภูมิลด 2 - 4 องศา ฝนหนักบางพื้นที่
.....
กรมอุตุนิยมวิทยา ประกาศแจ้งเตือนหย่อมความกดอากาศต่ํากําลังแรงบริเวณตอนบนของประเทศฟิลิปปินส์ มีแนวโน้มจะเคลื่อนตัวลงสู่ทะเลจีนใต้ตอนกลางและเคลื่อนเข้าใกล้ชายฝั่งประเทศเวียดนามตอนใต้ ส่งผลทําให้ในช่วงวันที่ 14 – 15 ต.ค. 65 ภาคตะวันออกเฉียงเหนือ ภาคตะวันออก ภาคกลาง จะมีฝนเพิ่มขึ้น และฝนตกหนักบางแห่งในภาคตะวันออกเฉียงเหนือตอนล่าง
.
ส่วนในช่วงวันที่ 16 - 18 ต.ค. 65 บริเวณความกดอากาศสูงหรือมวลอากาศเย็นจากประเทศจีนกําลังค่อนข้างแรงอีกระลอกหนึ่งจะปกคลุมประเทศไทยตอนบนและทะเลจีนใต้ ทําให้ประเทศไทยตอนบนมีอุณหภูมิลดลง 2 - 4 องศาเซลเซียส กับมีลมแรงในภาคเหนือและตะวันออกเฉียงเหนือ ในขณะที่ร่องมรสุมพาดผ่านบริเวณภาคใต้ตอนกลาง ทําให้ภาคใต้มีฝนตกต่อเนื่องและมีฝนตกหนักบางแห่ง
.
ขอให้ประชาชนดูแลรักษาสุขภาพเนื่องจากสภาพอากาศที่แปรปรวน และระวังอันตรายจากฝนตกหนักและฝนที่ตกสะสม ซึ่งอาจทําให้เกิดน้ําท่วมฉับพลันและน้ําป่าไหลหลากไว้ด้วย
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-อัปเดตพายุ "โนรู" อ่อนกำลังเป็นพายุโซนร้อน ก่อนเคลื่อนปกคลุมอีสานตอนล่าง คืนนี้!
วันพุธที่ 28 กันยายน 2565
อัปเดตพายุ "โนรู" อ่อนกําลังเป็นพายุโซนร้อน ก่อนเคลื่อนปกคลุมอีสานตอนล่าง คืนนี้!
.....
กรมอุตุนิยมวิทยา เผยวันนี้ (28 ก.ย.) พายุไต้ฝุ่น “โนรู” บริเวณแขวงเซกอง ประเทศลาว ได้อ่อนกําลังเป็นพายุโซนร้อนแล้ว โดยมีศูนย์กลางอยู่ห่างประมาณ 150 กิโลเมตร ทางทิศตะวันออกของอําเภอเขมราฐ จังหวัดอุบลราชธานี โดยมีความเร็วลมสูงสุดใกล้ศูนย์กลางประมาณ 85 กม./ชม.
.
พายุนี้กําลังเคลื่อนตัวทางทิศตะวันตก ด้วยความเร็วประมาณ 20 กม./ชม. คาดว่าจะเคลื่อนเข้าปกคลุมภาคตะวันออกเฉียงเหนือตอนล่างบริเวณจังหวัดอํานาจเจริญและอุบลราชธานีในคืนนี้ และอ่อนกําลังลงเป็นพายุดีเปรสชัน ประกอบกับมรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทยมีกําลังค่อนข้างแรง ส่งผลทําให้มีฝนตกหนักหลายพื้นที่และมีฝนตกหนักมากบางแห่งกับมีลมแรง
.
ซึ่งอาจทําให้เกิดน้ําท่วมฉับพลันและน้ําป่าไหลหลาก โดยเฉพาะพื้นที่ลาดเชิงเขาใกล้ทางน้ําไหลผ่านและพื้นที่ลุ่ม สําหรับประชาชนที่อาศัยบริเวณชายฝั่งให้ระวังอันตรายจากคลื่นที่ซัดเข้าหาฝั่งไว้ด้วย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-พิธีส่งมอบงานในตำแหน่งปลัดกระทรวงอุตสาหกรรม
วันศุกร์ที่ 30 กันยายน 2565
พิธีส่งมอบงานในตําแหน่งปลัดกระทรวงอุตสาหกรรม
พิธีส่งมอบงานในตําแหน่งปลัดกระทรวงอุตสาหกรรม
วันนี้ (30 กันยายน 2565) เวลา 09.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม ได้กล่าวแสดงความยินดีกับ นายณัฐพล รังสิตพล อธิบดีกรมส่งเสริมอุตสาหกรรม ในโอกาสได้รับการแต่งตั้งเป็นปลัดกระทรวงอุตสาหกรรม ตั้งแต่วันที่ 1 ตุลาคม 2565 เป็นต้นไป และได้มีการลงนามในบันทึกการรับส่งงานในตําแหน่งปลัดกระทรวงอุตสาหกรรม ซึ่งเป็นไปตามระเบียบสํานักนายกรัฐมนตรีว่าด้วยการรับส่งงานในหน้าที่ราชการ พ.ศ. 2524 ซึ่งมีการส่งมอบงานสําคัญ อาทิ การจัดพิธีมอบรางวัลอุตสาหกรรม ประจําปี 2565 ซึ่งจัดขึ้นในวันที่ 5 ตุลาคม 2565 การปฏิบัติงานของคณะกรรมการพัฒนาอุตสาหกรรมแห่งชาติ (กอช.) คณะกรรมการนโยบายยานยนต์ไฟฟ้าแห่งชาติ จิตอาสาของกระทรวงอุตสาหกรรม กองทุนพัฒนาเอสเอ็มอีตามแนวประชารัฐของกระทรวงอุตสาหกรรม
นอกจากนี้ นายกอบชัย สังสิทธิสวัสดิ์ ปลัดกระทรวงอุตสาหกรรม ยังได้กล่าวแสดงความยินดีกับสํานักงานปลัดกระทรวงอุตสาหกรรม ที่ผ่านการรับรองการดําเนินงานสอดคล้องกับพระราชบัญญัติคุ้มครองข้อมูลส่วนบุคคล PDPA : 2019 และใบรับรองกรอบธรรมาภิบาลข้อมูล Data Governance : 2019 ซึ่งเป็นหน่วยงานภาครัฐแห่งแรกของประเทศไทยที่ผ่านการรับรองระบบ โดย บริษัท ไอเซ็ม จํากัด ((Certification Body : CB) สัญชาติไทยรายเดียวของประเทศไทย) และได้กล่าวขอบคุณผู้บริหารกระทรวงอุตสาหกรรมทุกท่านที่ร่วมกันขับเคลื่อนงานตามนโยบายรัฐบาล ภายใต้การดําเนินงานของกระทรวงอุตสาหกรรม ในสถานการณ์วิกฤตเศรษฐกิจที่เกิดจากการแพร่ระบาดโควิด-19 และสงครามรัสเซีย–ยูเครน ให้ผ่านพ้นไปได้ด้วยดี โดยมีนายสุรพล ชามาตย์ นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม และคณะผู้บริหารระดับสูงของกระทรวงอุตสาหกรรม เข้าร่วมในพิธี ณ ห้องประชุม อก. 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-อัปเดตยอดใช้จ่าย เพื่อกระตุ้นการบริโภคภายในประเทศสะสม แตะ  21,671  ล้านบาทแล้ว รัฐบาลเตือนผู้มีสิทธิ์ในโครงการคนละครึ่งอีก 4.37 ล้านคนใช้จ่ายครั้งแรกภายในวันนี้
วันพุธที่ 14 กันยายน 2565
อัปเดตยอดใช้จ่าย เพื่อกระตุ้นการบริโภคภายในประเทศสะสม แตะ  21,671  ล้านบาทแล้ว รัฐบาลเตือนผู้มีสิทธิ์ในโครงการคนละครึ่งอีก 4.37 ล้านคนใช้จ่ายครั้งแรกภายในวันนี้
อัปเดตยอดใช้จ่าย เพื่อกระตุ้นการบริโภคภายในประเทศสะสม แตะ  21,671  ล้านบาทแล้ว รัฐบาลเตือนผู้มีสิทธิ์ในโครงการคนละครึ่งอีก 4.37 ล้านคนใช้จ่ายครั้งแรกภายในวันนี้
วันที่ 14 กันยายน 2565 นายอนุชา บูรพชัยศรีรองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยตัวเลขรวมการใช้จ่ายภาครัฐและประชาชนภายใต้ “มาตรการรักษาระดับการบริโภคภายในประเทศปี 2565” ล่าสุดถึงเมื่อวานนี้ ข้อมูล ณ วันอังคารที่ 13 กันยายน 2565 เวลา 23.00 น. สะสมรวม 21,671.06 ล้านบาท โดยมีผู้ใช้สิทธิ รวม 35.53 ล้านคน แบ่งเป็น
1. โครงการคนละครึ่ง ระยะที่ 5
มีผู้ใช้สิทธิสะสม 22.75 ล้านคน
ยอดใช้จ่ายสะสม 19,124.65 ล้านบาท แบ่งเป็นส่วนที่ประชาชนจ่ายสะสม 9,692.78 ล้านบาท และรัฐร่วมจ่ายสะสม 9,431.87 ล้านบาท
2. โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 5
มีผู้ใช้สิทธิสะสม 11.94 ล้านคน
ยอดใช้จ่ายสะสม 2,379.61 ล้านบาท
3. โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 3
มีผู้ใช้สิทธิสะสม 839,234 คน
ยอดใช้จ่ายสะสม 166.80 ล้านบาท
รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวเพิ่มเติมถึงทั้ง 3 โครงการฯ รัฐบาลมีความตั้งใจออกแบบมาตรการเพื่อบรรเทาค่าใช้จ่ายพี่น้องประชาชนไปพร้อม ๆ กับการกระตุ้นการบริโภคภายใน จึงขอเชิญชวนประชาชนและผู้ประกอบการร้านค้าร่วมใช้จ่ายตามสิทธิ รวมทั้งเตือนให้ประชาชนอีก 4.37 ล้านคนที่มีสิทธิในโครงการคนละครึ่ง แบ่งเป็น ผู้ที่ได้รับสิทธิโครงการคนละครึ่งระยะที่ 5 แล้วประมาณ 1.92 ล้านคน แต่ยังไม่ได้เริ่มใช้จ่ายครั้งแรก และผู้ได้รับสิทธิเดิมจากโครงการคนละครึ่งที่ยังไม่กดยืนยันสิทธิอีก 2.45 ล้านคน ให้กดยืนยันและใช้จ่ายครั้งแรกภายในวันนี้ก่อนเวลา 23.59 น. เพื่อไม่ให้ถูกตัดสิทธิรวมทั้งยังได้เข้าถึงประโยชน์จากมาตรการรัฐบาลอย่างเต็มที่ด้วย
รัฐบาลไทย-ข่าวทำเนียบรัฐบาล-กลับมาอีกครั้งกับงานฟอรั่มยิ่งใหญ่แห่งปี OIE Forum ครั้งที่ 14
วันจันทร์ที่ 17 ตุลาคม 2565
กลับมาอีกครั้งกับงานฟอรั่มยิ่งใหญ่แห่งปี OIE Forum ครั้งที่ 14
กลับมาอีกครั้งกับงานฟอรั่มยิ่งใหญ่แห่งปี OIE Forum ครั้งที่ 14
กลับมาอีกครั้งกับงานฟอรั่มยิ่งใหญ่แห่งปี OIE Forum ครั้งที่ 14
งานประจําปี สศอ. OIE FORUM 2022 "Disruptive Change is the New Chance" วิกฤตพลิก โอกาสใหม่ของอุตสาหกรรมไทย"
มาร่วมผลักดันให้อุตสาหกรรมไทยก้าวข้ามผ่านวิกฤตไปพร้อมกับเปิดรับโอกาสใหม่ ผ่านมุมมองแนวคิดจากผู้เชี่ยวชาญด้านอุตสาหกรรมแนวหน้าของไทย
วันพุธที่ 26 ตุลาคม 2565
เวลา 08.30 น. เป็นต้นไป
ณ ห้องแกรนด์ฮอลล์ 202 (GH 202) ศูนย์นิทรรศการและการประชุมไบเทค บางนา หรือรับชมผ่านระบบออนไลน์ (Zoom Webinar)
ลงทะเบียนเข้าร่วมงาน http://oieforum.oie.go.th/ ฟรี !!!ไม่มีค่าใช้จ่าย
รัฐบาลไทย-ข่าวทำเนียบรัฐบาล-รมว.สุชาติ จัดทีมเร่งช่วยเหลือผู้ประสบภัยน้ำท่วมทุกพื้นที่อย่างต่อเนื่อง
วันศุกร์ที่ 30 กันยายน 2565
รมว.สุชาติ จัดทีมเร่งช่วยเหลือผู้ประสบภัยน้ําท่วมทุกพื้นที่อย่างต่อเนื่อง
รมว.แรงงาน นายสุชาติ ชมกลิ่น มอบกรมพัฒนาฝีมือแรงงาน ให้บริการซ่อมอุปกรณ์ไฟฟ้า เร่งฟื้นฟูและช่วยเหลือผู้ประสบภัย ต่อยอดอาชีพ มีรายได้อย่างยั่งยืนหลังน้ําลด
รัฐบาลไทย-ข่าวทำเนียบรัฐบาล-รัฐบาลเชิญชวนผู้ปกครอง พาบุตรหลาน 6 เดือน-4 ปี รับวัคซีน ป้องกันโควิด-19 ได้แล้วในโรงพยาบาลทั่วประเทศ เพิ่มภูมิคุ้มกันเด็กเล็กลดเสี่ยงจากแนวโน้มการแพร่ระบาดในต่างประเทศมากขึ้น
วันอาทิตย์ที่ 16 ตุลาคม 2565
รัฐบาลเชิญชวนผู้ปกครอง พาบุตรหลาน 6 เดือน-4 ปี รับวัคซีน ป้องกันโควิด-19 ได้แล้วในโรงพยาบาลทั่วประเทศ เพิ่มภูมิคุ้มกันเด็กเล็กลดเสี่ยงจากแนวโน้มการแพร่ระบาดในต่างประเทศมากขึ้น
รัฐบาลเชิญชวนผู้ปกครอง พาบุตรหลาน 6 เดือน-4 ปี รับวัคซีน ป้องกันโควิด-19 ได้แล้วในโรงพยาบาลทั่วประเทศ เพิ่มภูมิคุ้มกันเด็กเล็กลดเสี่ยงจากแนวโน้มการแพร่ระบาดในต่างประเทศมากขึ้น
วันที่ 16 ต.ค.65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่รัฐบาลมีนโยบายจัดหาวัคซีนป้องกันโควิด19 เพื่อฉีดให้กับประชาชนทุกกลุ่มให้ครอบคลุมมากที่สุดนั้น ล่าสุดกระทรวงสาธารณสุขได้รับการส่งมอบวัคซีนสําหรับเด็กอายุ 6เดือนถึง 4 ปี จากผู้ผลิตแล้ว และเริ่มฉีดให้เด็กกลุ่มเป้าหมายแล้วตั้งแต่วันที่ 12 ต.ค. 65 เป็นต้นมา
ดังนี้ รัฐบาลเชิญชวนผู้ปกครองพาบุตรหลาน ที่มีอายุ 6 เดือน ถึง 4 ปี เข้ารับการฉีดวัคซีนป้องกันโรคโรควิด-19 โดยกระทรวงสาธารณสุข ได้กระจายวัคซีนไฟเซอร์ฝาสีแดงเข้ม จํานวน 5 แสนโดส ไปยังโรงพยาบาลทั่วประเทศ เรียบร้อยแล้ว โดยมีประสิทธิภาพ มาตรฐาน และความปลอดภัย ได้รับการขึ้นทะเบียนจากสํานักงานคณะกรรมการอาหารและยา(อย.) เมื่อวันที่ 24 ส.ค.65 ผู้ปกครองสามารถลงทะเบียนหรือพาบุตรหลาน เข้ารับบริการฉีดวัคซีนได้ตามความสมัครใจ
น.ส.ไตรศุลี กล่าวว่า เด็กเล็กมีโอกาสสูงในการติดเชื้อโควิด-19 จากกิจกรรมต่างๆ โดยที่ผ่านมาเด็ก 6 เดือน ถึง 4 ปี เป็นกลุ่มที่ยังไม่ได้รับวัคซีน ทําให้ในช่วงการระบาดของโอมิครอนพบว่าเด็กกลุ่มนี้มีการอัตราการป่วยสูงกว่าเด็กโต 3 เท่า และในช่วงปลายปีต่อเนื่องถึงต้นปีกระทรวงสาธารณสุขได้ประเมินว่าอาจจะมีการระบาดในต่างประเทศเพิ่มขึ้น เห็นจากข้อมูลในยุโรป สิงคโปร์ ที่พบผู้ติดเชื้อเพิ่มขึ้น และขณะนี้ประเทศไทยได้เปิดประเทศเต็มที่แล้ว ดังนั้นจึงอยากให้พ่อแม่ผู้ปกครองให้ความสําคัญกับการนําบุตรหลานเข้ารับวัคซีนเพื่อลดความเสี่ยงจากการติดเชื้อ
สําหรับข้อกังวลเรื่องผลข้างเคียงนั้น กรมควบคุมโรคระบุว่าตั้งแต่เริ่มฉีดวัคซีนตั้งแต่วันที่ 12 ต.ค. 65 เป็นต้นมา จํานวนหลายร้อยโดสนั้นยังไม่พบเด็กมีอาการแพ้วัคซีนแต่อย่างใด ในส่วนของต่างประเทศเอง ในสหรัฐฯ มีการฉีดวัคซีนในเด็กเล็กและติดตามล้านกว่าโดส พบว่ามีผลข้างเคียงน้อยกว่าเด็กโต ไม่มีอาการแทรกซ้อนรุนแรงถึงเสียชีวิต
น.ส.ไตรศุลี กล่าวว่า วัคซีนโควิด 19 สําหรับเด็กอายุ 6 เดือนถึง 4 ปี มีขนาด 3 ไมโครกรัม ปริมาณ 0.2 มิลลิลิตร ฉีดจํานวน 3 เข็ม ระยะห่างเข็มแรกกับเข็มสอง 4 สัปดาห์ และระยะห่างเข็มสามอีก 8 สัปดาห์ สามารถให้พร้อมกับวัคซีนชนิดอื่นได้ในวันเดียวกัน หรือห่างกันเท่าใดก็ได้ โดยสถานที่ฉีดได้จัดจุดบริการแยกจากกลุ่มวัยอื่น เพื่อป้องกันความสับสนในการใช้วัคซีน ผู้ปกครองสามารถติดต่อพาบุตรหลานไปรับวัคซีนได้ที่สถานพยาบาลทุกระดับ รวมทั้ง รพ.สต. ตามที่คณะกรรมการโรคติดต่อจังหวัดกําหนด สอบถามข้อมูลได้ที่ 1422 สายด่วนกรมควบคุมโรค
รัฐบาลไทย-ข่าวทำเนียบรัฐบาล-​“อลงกรณ์” ชี้ ปี 2565 คือจุดเปลี่ยนประเทศไทยสู่ยุคใหม่ของการลดก๊าซเรือนกระจกต้นเหตุภาวะโลกร้อน
วันอังคารที่ 25 ตุลาคม 2565
​“อลงกรณ์” ชี้ ปี 2565 คือจุดเปลี่ยนประเทศไทยสู่ยุคใหม่ของการลดก๊าซเรือนกระจกต้นเหตุภาวะโลกร้อน
​“อลงกรณ์” ชี้ ปี 2565 คือจุดเปลี่ยนประเทศไทยสู่ยุคใหม่ของการลดก๊าซเรือนกระจกต้นเหตุภาวะโลกร้อน
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะประธานมูลนิธิ Worldview Climate Foundation (WCF) บรรยายพิเศษ หัวข้อ “ศักยภาพของโครงการบลู คาร์บอนในประเทศไทย” (Potential for blue carbon projects in Thailand” ในการประชุมนานาชาติ จัดโดย มูลนิธิ Worldview International ที่กรุงเทพมหานคร (เมื่อวันที่ 24 ต.ค.65)
โดยแสดงวิสัยทัศน์อนาคตประเทศไทยในการเดินหน้าสู่สังคมคาร์บอนต่ํา (Low Carbon Nation) เพื่อร่วมแก้ไขปัญหาความเปลี่ยนแปลงของภูมิอากาศ (Climate Change) ด้วยการลดการปล่อยก๊าซเรือนกระจก (Green House Gases: GHGs) อย่างจริงจัง ตามพันธกรณีที่นายกรัฐมนตรีของไทยประกาศเป้าหมายในการประชุม COP26 ที่เมืองกลาสโกว์ สก็อตแลนด์ โดยกําหนดเป้าหมายให้ประเทศไทยบรรลุความเป็นกลาง (Carbon Neutrality) ของคาร์บอนในปี 2050 และคาร์บอนเป็นศูนย์ (Zero Carbon) ในปี 2065 ซึ่งทําให้ทุกภาคส่วน ทั้งภาครัฐ ภาคเอกชน เครือข่ายองค์กรประชาสังคม ได้เร่งรัดดําเนินการลดก๊าซเรือนกระจก ที่เป็นต้นเหตุของภาวะโลกร้อน เช่น กระทรวงทรัพยากรธรรมชาติและสิ่งแวดล้อม กระทรวงเกษตรและสหกรณ์ กรมประมง มูลนิธิ WCF และ บริษัทเอกชนรายใหญ่ เช่น เครือปูนซีเมนต์ไทย(SCG) ปตท. บริษัทเชลล์ประเทศไทย บริษัทบางจากปิโตรเลียม รวมทั้งองคการก๊าซเรือนกระจก ซึ่ง (TGO) ได้กําหนดมาตรฐานของประเทศไทยว่าด้วยการรับรองการปล่อยก๊าซเรือนกระจก (T-VER) และกําลังพัฒนาสู่มาตรฐานสากล
นายอลงกรณ์ กล่าวว่า ราคาการค้าคาร์บอน (Carbon Trading) เพิ่มขึ้น 3 เท่าตัว ภายในปีเดียวจากคาร์บอนตันละ 34 บาท ในปี 2021 เป็น 107 บาทในปีนี้ โดยเชื่อมั่นว่าจะเพิ่มขึ้นทั้งราคาและปริมาณแบบก้าวกระโดดและปี2022 คือจุดเปลี่ยนสําคัญของไทยในการขับเคลื่อนโครงการบลู คาร์บอนสู่ยุคใหม่ของการลดก๊าซเรือนกระจกต้นเหตุภาวะโลกร้อน ตลอดจนการตื่นตัวของภาคเอกชนและภาครัฐที่ดําเนินโครงการปลูกป่าบนบก โครงการปลูกป่าโกงกาง 3 แสนไร่ ภายใน 10 ปี และล่าสุดคือ โครงการส่งเสริมการปลูกเพาะเลี้ยงสาหร่ายทะเลใน 22 จังหวัด ติดชายทะเล ทั้งฝั่งอ่าวไทย และอันดามัน ซึ่งดูดซับคาร์บอนสูงกว่าต้นไม้ทั่วไปถึง 5 เท่า ทําให้ประเทศไทยเป็นหนึ่งในประเทศอาเซียนที่มีศักยภาพในการแก้ไขปัญหาการปล่อยก๊าซเรือนกระจกมากที่สุดประเทศหนึ่งในภูมิภาคเอเชียตะวันออกเฉียงใต้ และโครงการดังกล่าวยังช่วยสร้างรายได้สร้างอาชีพใหม่ ๆ ให้เกิดความเข็มแข็งและยกระดับคุณภาพชีวิตของชุมชนประมงพื้นบ้านอีกด้วย.
รัฐบาลไทย-ข่าวทำเนียบรัฐบาล-ปลัดกระทรวงกลาโหมให้การต้อนรับปลัดกระทรวงกลาโหมเครือรัฐออสเตรเลีย หารือความร่วมมือทางทหารเสาหลักของความเป็นหุ้นส่วนของยุทธศาสตร์ ไทย – เครือรัฐออสเตรเลีย
วันศุกร์ที่ 9 กันยายน 2565
ปลัดกระทรวงกลาโหมให้การต้อนรับปลัดกระทรวงกลาโหมเครือรัฐออสเตรเลีย หารือความร่วมมือทางทหารเสาหลักของความเป็นหุ้นส่วนของยุทธศาสตร์ ไทย – เครือรัฐออสเตรเลีย
วันนี้ (8 ก.ย. 65 เวลา 11.00 น.) พลเอก วรเกียรติ รัตนานนท์ ปลัดกระทรวงกลาโหม ให้การต้อนรับนาย Greg Moriarty (เกร็ก มอร์ริอาตี้) ปลัดกระทรวงกลาโหมเครือรัฐออสเตรเลีย ณ ห้องพระบารมีปกเกล้า ในศาลาว่าการกลาโหม
ในโอกาสเดินทางเยือนประเทศไทยในฐานะแขกของกระทรวงกลาโหม เพื่อเข้าร่วมหารือเจ้าหน้าที่อาวุโส (Senior Officals’ Talk: SOTs) ในรูปแบบ 2+2 ระหว่างไทย-ออสเตรเลีย ครั้งที่ 1 ระหว่าง 7-10 ก.ย. 65 ณ กรุงเทพ ฯ
โดยในการหารือ ปลัดกระทรวงกลาโหม ได้กล่าวยินดีที่ได้ร่วมหารือกับท่านปลัดกระทรวงกลาโหมเครือรัฐออสเตรเลียอีกครั้ง กองทัพไทยกับเครือรัฐออสเตรเลียมีความสัมพันธ์ที่ดีต่อกันมาอย่างยาวนาน ทั้งยังได้ร่วมปฏิบัติการรบในสงครามเกาหลี และเวียดนาม รวมทั้งได้ปฏิบัติงานร่วมกันในภารกิจรักษาสันติภาพของสหประชาชาติอีกเป็นจํานวนมาก โดยเฉพาะอย่างยิ่งในภารกิจการรักษาสันติภาพ ณ ติมอร์ตะวันออก (INTERFET และ UNTAET) ซึ่งสะท้อนการมีบทบาทร่วมกันและการยึดมั่นที่จะธํารงไว้ซึ่งสันติภาพและความมั่นคงในภูมิภาค
นอกจากนี้ การหารือในวันนี้ถือเป็นโอกาสอันดีที่ทั้งสองฝ่ายจะได้หารือถึงความร่วมมือทางทหาร ซึ่งถือเป็นเสาหลักของความเป็นหุ้นส่วนของยุทธศาสตร์ระหว่างไทย - เครือรัฐออสเตรเลีย ทั้งยังหวังว่ากระทรวงกลาโหมของทั้งสองประเทศ จะได้ร่วมกันดําเนินความร่วมมือเพื่อเสริมสร้างความสัมพันธ์อันดี และขับเคลื่อนกิจกรรมความร่วมมือทางทหารระหว่างกันต่อไป และขอบคุณกระทรวงกลาโหมออสเตรเลีย ที่ได้สนับสนุนและส่งเสริมความร่วมมือระหว่างกองทัพอย่างต่อเนื่องในทุกระดับ ทั้งในด้านการแลกเปลี่ยน การเยือน การฝึกศึกษา และการพัฒนาขีดความสามารถในด้านต่าง ๆ เพื่อประโยชน์ต่อกองทัพของทั้งสองประเทศ
สําหรับการเข้าร่วมการประชุมเจ้าหน้าที่อาวุโส ไทย - เครือรัฐออสเตรเลีย แบบ ๒+๒ ที่จะจัดขึ้น เป็นครั้งแรก ณ กรุงเทพฯ ระหว่างวันที่ 7-10 ก.ย.65 เป็นสิ่งที่จะสะท้อนให้เห็นถึงความร่วมมืออันใกล้ชิด และยาวนานของทั้งสองประเทศ และเชื่อมั่นว่ากลไกการประชุมแบบ ๒+๒ จะสนับสนุนและส่งเสริมการดําเนินการที่เป็นรูปธรรมของความเป็นหุ้นส่วนทางยุทธศาสตร์ระหว่างกัน และในโอกาสเดียวกัน ปลัดกระทรวงกลาโหม ได้กรุณานําคณะเยี่ยมชมพิพิธภัณฑ์ปืนใหญ่โบราณ ซึ่งเป็นพิพิธภัณฑ์กลางแจ้งที่จัดแสดงปืนใหญ่โบราณที่มีอายุตั้งแต่สมัยอยุธยาตอนปลายถึงรัตนโกสินทร์ โดยเรียงหมวดหมู่ตามอายุและ ฝฝยุคสมัย ซึ่งได้รับการดูแลรักษาเป็นอย่างดี สวยเป็นสง่า เคียงคู่ พระบรมมหาราชวัง
รัฐบาลไทย-ข่าวทำเนียบรัฐบาล-กรมชลประทาน ยืนยัน! ไม่ผันน้ำเข้า 10 ทุ่งลุ่มเจ้าพระยา รอชาวนาเก็บเกี่ยวข้าวเสร็จ ปลายเดือนนี้
วันศุกร์ที่ 16 กันยายน 2565
กรมชลประทาน ยืนยัน! ไม่ผันน้ําเข้า 10 ทุ่งลุ่มเจ้าพระยา รอชาวนาเก็บเกี่ยวข้าวเสร็จ ปลายเดือนนี้
.....
กรมชลประทาน ยืนยันยังไม่มีแผนผันน้ําเข้าพื้นที่ทุ่งนา 10 ทุ่งลุ่มเจ้าพระยา เนื่องจากขณะนี้ ยังคงบริหารจัดการน้ําเหนือในแม่น้ําเจ้าพระยาระบายผ่านเขื่อนเจ้าพระยาได้ในอัตรา 1,800 - 2,000 ลบ.ม.ต่อวินาที และเร่งระบายลงทะเลได้โดยเร็ว
.
พร้อมทั้งได้ทําหนังสือถึงผู้ว่าราชการ 11 จังหวัดในพื้นที่เจ้าพระยาตอนล่าง คือ จังหวัดอุทัยธานี ชัยนาท สิงห์บุรี อ่างทอง สุพรรณบุรี พระนครศรีอยุธยา ลพบุรี ปทุมธานี นนทบุรี สมุทรปราการ กรุงเทพมหานคร ให้แจ้งเตือนผู้ที่อยู่อาศัย ประกอบกิจการ ริมแม่น้ําสองฝั่งแม่น้ําเจ้าพระยา เตรียมรับสถานการณ์น้ําที่อาจจะเพิ่มขึ้น
.
นอกจากนี้ ยังได้เร่งนําเครื่องสูบน้ําเข้าไปช่วยเหลือชาวนาที่ถูกน้ําท่วม จากฝนตกหนักแล้ว เพื่อให้ชาวนาสามารถเก็บเกี่ยวข้าวที่ปลูกได้ทั้งหมด ซึ่งคาดว่าน่าจะเก็บเกี่ยวหมดไม่เกินปลายเดือน ก.ย. นี้ และสั่งการเจ้าหน้าที่ทุกพื้นที่ทํางาน 24 ชั่วโมง เตรียมเครื่องมือเครื่องจักรกล ประสานงานกับหน่วยงานที่เกี่ยวข้อง เข้าช่วยเหลือประชาชนอย่างทันท่วงที
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมทางหลวงชนบท บรรเทาความเดือดร้อนให้ประชาชนสัญจรผ่านได้โดยเร็ว ตามนโยบายของรัฐมนตรีว่าการกระทรวงคมนาคม ระดมกำลังเจ้าหน้าที่ติดตั้งสะพานเบลีย์ บริเวณสาย ชร.007
วันศุกร์ที่ 28 ตุลาคม 2565
กรมทางหลวงชนบท บรรเทาความเดือดร้อนให้ประชาชนสัญจรผ่านได้โดยเร็ว ตามนโยบายของรัฐมนตรีว่าการกระทรวงคมนาคม ระดมกําลังเจ้าหน้าที่ติดตั้งสะพานเบลีย์ บริเวณสาย ชร.007
สะพานพ่อขุนเม็งรายมหาราช ต.แม่ยาว และดอยฮาง อ.เมือง จ.เชียงราย เสร็จสมบูรณ์ หลังได้รับผลกระทบจากอุทกภัย
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า สืบเนื่องจากในช่วงที่ผ่านมามีพายุโซนร้อนโนรูเข้าพัดผ่านประเทศไทยส่งผลให้เกิดอุทกภัยในหลายพื้นที่ นายศักดิ์สยาม ชิดชอบ รัฐมนตรีว่าการกระทรวงคมนาคม จึงมีความห่วงใยประชาชนที่ได้รับผลกระทบจากเหตุการณ์ดังกล่าว โดยได้มอบหมายให้ ทช. เร่งบรรเทาความเดือดร้อนพร้อมให้ความช่วยเหลือประชาชนอย่างเร่งด่วน รวมทั้งให้บริหารจัดการเส้นทางที่ได้รับผลกระทบจากอุทกภัยโดยการซ่อมแซมหรือติดตั้งสะพานเบลีย์เพื่อให้ประชาชนสามารถสัญจรผ่านไปมาได้โดยเร็ว ทั้งนี้ ในส่วนของสํานักงานทางหลวงชนบทที่ 17 (เชียงราย) แขวงทางหลวงชนบทเชียงราย และหมวดบํารุงทางหลวงชนบทในสังกัด ได้เร่งดําเนินการติดตั้งสะพานเบลีย์ ความยาว 27 เมตร ฝั่งเรือนจํากลางจังหวัดเชียงราย เพื่อใช้เป็นสะพานชั่วคราวทดแทนบริเวณสาย ชร.007 สะพานพ่อขุนเม็งรายมหาราช ตําบลแม่ยาว, ดอยฮาง อําเภอเมือง จังหวัดเชียงราย ซึ่งบริเวณคอสะพานถูกน้ํากัดเซาะทําให้บริเวณดังกล่าวไม่สามารถสัญจรผ่านได้ ปัจจุบันได้ดําเนินการติดตั้งสะพานเบลีย์เสร็จสมบูรณ์เพื่อให้ประชาชนได้ใช้สัญจรผ่านได้ชั่วคราวเรียบร้อยแล้ว
ทั้งนี้ สํานักงานทางหลวงชนบทที่ 17 (เชียงราย) แขวงทางหลวงชนบทเชียงราย และหมวดบํารุงทางหลวงชนบทในสังกัด ได้จัดเจ้าหน้าที่ลาดตระเวนเพื่อเฝ้าระวังสถานการณ์อุทกภัยและเหตุดินสไลด์บริเวณโครงข่ายทางหลวงชนบทอย่างใกล้ชิด และพร้อมให้ความช่วยเหลืออํานวยความสะดวกปลอดภัยให้กับประชาชนอย่างเต็มกําลัง หากต้องการสอบถามเส้นทางหรือขอความช่วยเหลือสามารถติดต่อได้ที่แขวงทางหลวงชนบททุกจังหวัด หรือ สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-บริษัท วิทยุการบินแห่งประเทศไทย จำกัด เปิดใช้งานระบบบริหารจราจรทางอากาศใหม่
วันอังคารที่ 27 กันยายน 2565
บริษัท วิทยุการบินแห่งประเทศไทย จํากัด เปิดใช้งานระบบบริหารจราจรทางอากาศใหม่
ครบทั่วประเทศ ล่าสุดที่ศูนย์ฯ หัวหิน
บริษัท วิทยุการบินแห่งประเทศไทย จํากัด (บวท.) กระทรวงคมนาคม ได้ถ่ายโอนระบบควบคุมจราจรทางอากาศสู่ระบบใหม่ ภายใต้โครงการพัฒนาโครงสร้างพื้นฐานระบบบริการการเดินอากาศ (Thailand Modernization CNS/ATM System หรือ TMCS) เพื่อเพิ่มศักยภาพและความปลอดภัยทางการบิน โดยศูนย์ควบคุมการบินหัวหิน เป็นแห่งสุดท้ายที่ถ่ายโอนสู่ระบบใหม่ เกิดการเชื่อมโยงการใช้งานระบบ TMCS โดยสมบูรณ์ทั่วประเทศ
ดร.ณพศิษฏ์ จักรพิทักษ์ กรรมการผู้อํานวยการใหญ่ บวท. กล่าวว่า “บวท. ได้ดําเนินโครงการพัฒนาโครงสร้างพื้นฐานระบบบริการการเดินอากาศ หรือ TMCS ซึ่งเป็นโครงการติดตั้งระบบควบคุมจราจรทางอากาศระบบใหม่แทนระบบเดิม ถือเป็นการปรับเปลี่ยนเทคโนโลยีระบบบริการการเดินอากาศครั้งใหญ่ของประเทศไทย ให้ทันสมัย มีความเป็นอัตโนมัติมากขึ้น สามารถเชื่อมโยงระบบการทํางานไปยังเครือข่ายทั้งในประเทศ และต่างประเทศ อีกทั้งช่วยเพิ่มขีดความสามารถในการรองรับเที่ยวบิน เพิ่มประสิทธิภาพและความปลอดภัยในการให้บริการ รวมถึงเพิ่มศักยภาพระบบบริการการเดินอากาศของประเทศไทยให้เป็นไปตามมาตรฐานสากลและการเปลี่ยนแปลงของเทคโนโลยีการบินโลก”
ดร.ณพศิษฏ์ฯ กล่าวเพิ่มเติมว่า “บวท. ได้เริ่มเปิดให้บริการจราจรทางอากาศด้วยระบบ TMCS ที่สนามบินเชียงใหม่เป็นแห่งแรก ตั้งแต่ปี 2562 หลังจากนั้นได้ขยายการใช้งานระบบใหม่นี้ไปยังศูนย์ควบคุมการบินทั่วประเทศ โดยศูนย์ควบคุมการบินหัวหิน เป็นส่วนงานสุดท้ายที่ทําการถ่ายโอนระบบ และได้มีการนําระบบ TMCS มาใช้งาน ตั้งแต่วันที่ 25 กันยายน 2565 นับว่าเป็นฟันเฟืองส่วนสุดท้ายที่มาเติมเต็มความพร้อมของวิทยุการบินฯ ที่จะให้บริการควบคุมจราจรทางอากาศระบบใหม่ได้อย่างเต็มรูปแบบ”
ทั้งนี้ สนามบินหัวหินมีความสําคัญในเชิงยุทธศาสตร์ด้านการปฏิบัติของผู้ทําการในอากาศ ประกอบกับเป็นฐานปฏิบัติการบินและฝึกบินของหน่วยบินของทั้งทางราชการและพลเรือน เพื่อที่จะพัฒนาไปเป็นบุคลากรทางด้านการบินที่จะมีส่วนในการขับเคลื่อนอุตสาหกรรมการบินของประเทศ รวมถึงการฝึกปฏิบัติการในการสนับสนุนทางอากาศของหน่วยงานด้านความมั่นคงของชาติ และเป็นเมืองที่มีความโดดเด่นด้านการท่องเที่ยว มีธรรมชาติที่สวยงาม จึงเป็นที่นิยมของนักท่องเที่ยว อีกทั้งยังเป็นเมืองเศรษฐกิจที่สําคัญ เนื่องจากเป็นประตูสู่ภาคใต้ โดยศูนย์ควบคุมการบินหัวหิน มีภารกิจสําคัญในการให้บริการควบคุมจราจรทางอากาศเขตสนามบิน และเขตประชิดสนามบิน ทั้งอากาศยานของทางราชการ อากาศยานฝึกบิน รวมถึงเที่ยวบินพาณิชย์ นอกจากนั้นยังให้บริการข้อมูลและสารสนเทศการเดินอากาศ ปัจจุบันสนามบินหัวหินให้บริการจราจรทางอากาศ เฉลี่ยวันละ 30 เที่ยวบิน โดยเป็นเที่ยวบินจากอากาศยานฝึกบินเป็นส่วนใหญ่ มีเที่ยวบินพาณิชย์เพียง 3 เที่ยวบิน/สัปดาห์ อย่างไรก็ตาม วิทยุการบินฯ ยังคงมุ่งมั่นในการปรับปรุงพัฒนาประสิทธิภาพของระบบเทคโนโลยี เพื่อความปลอดภัยสูงสุด และสร้างความเชื่อมั่นให้กับผู้ใช้บริการ เพิ่มโอกาสการเติบโตด้านการท่องเที่ยวที่กําลังเริ่มฟื้นตัว เพื่อให้เกิดประโยชน์สูงสุดต่อภาคเศรษฐกิจและการคมนาคมขนส่งของประเทศ และสอดคล้องตามนโยบายของรัฐบาล
รัฐบาลไทย-ข่าวทำเนียบรัฐบาล-ปลัดกระทรวงวัฒนธรรมเป็นประธานในพิธีทำบุญตักบาตรเพื่อความเป็นสิริมงคล ประจำเดือนพฤศจิกายน 2565
วันพฤหัสบดีที่ 3 พฤศจิกายน 2565
ปลัดกระทรวงวัฒนธรรมเป็นประธานในพิธีทําบุญตักบาตรเพื่อความเป็นสิริมงคล ประจําเดือนพฤศจิกายน 2565
ปลัดกระทรวงวัฒนธรรมเป็นประธานในพิธีทําบุญตักบาตรเพื่อความเป็นสิริมงคล ประจําเดือนพฤศจิกายน 2565
ปลัดกระทรวงวัฒนธรรมเป็นประธานในพิธีทําบุญตักบาตรเพื่อความเป็นสิริมงคล ประจําเดือนพฤศจิกายน 2565
เมื่อวันที่ 2 พฤศจิกายน 2565 นางยุพา ทวีวัฒนะกิจบวร ปลัดกระทรวงวัฒนธรรม เป็นประธานในพิธีทําบุญตักบาตรเพื่อความเป็นสิริมงคล ประจําเดือนพฤศจิกายน 2565 โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรรม ผู้บริหาร ข้าราชการ และเจ้าหน้าที่กระทรวงวัฒนธรรมเข้าร่วม ณ ห้องโถง ชั้น 1 และบริเวณด้านหน้าอาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-กรมทางหลวงชนบท ลงพื้นที่ติดตามสายทาง ที่ได้รับผลกระทบจากอุทกภัยในพื้นที่จังหวัดพระนครศรีอยุธยา
วันศุกร์ที่ 7 ตุลาคม 2565
กรมทางหลวงชนบท ลงพื้นที่ติดตามสายทาง ที่ได้รับผลกระทบจากอุทกภัยในพื้นที่จังหวัดพระนครศรีอยุธยา
พร้อมเร่งช่วยเหลือประชาชนที่ได้รับความเดือดร้อนและฟื้นฟูสายทางทันทีหลังน้ําลด ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 1 (ปทุมธานี) ลงพื้นที่ตรวจสอบสายทางที่เกิดอุทกภัยในจังหวัดพระนครศรีอยุธยา พร้อมนําเครื่องมือ เครื่องจักร ดําเนินการซ่อมแซมเบื้องต้นพร้อมติดตั้งป้ายเตือนบริเวณน้ําท่วมสูง เพื่อช่วยเหลือประชาชนและฟื้นฟูสายทางให้กลับมาสัญจรได้ตามปกติหลังน้ําลด ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
โดยสถานการณ์ปัจจุบันในจังหวัดพระนครศรีอยุธยา มีถนนทางหลวงชนบทและสะพาน ได้รับผลกระทบ 8 สายทาง ดังนี้
1. สาย อย.019 สะพานข้ามแม่น้ําน้อย อําเภอเสนา
2. สาย อย.015 สะพานมนตรี พงษ์พานิช อําเภอท่าเรือ
3. สาย อย.026 สะพานวัดอินทาราม อําเภอบางบาล
4. สาย อย.021 สะพานจุฬามณี อําเภอบางบาล
5. ถนนทางหลวงชนบทสาย อย.4016 แยกทางหลวงแผ่นดินหมายเลข 3263 บ้านป้อม อําเภอบางบาล และพระนครศรีอยุธยา
6. ถนนทางหลวงชนบทสาย อย.4031 แยกทางหลวงแผ่นดินหมายเลข 3412 บ้านแค อําเภอ
บางบาล
7. ถนนทางหลวงชนบทสาย อย.4047 แยกทางหลวงแผ่นดินหมายเลข 3412 บ้านบางหัก อําเภอบางบาล และป่าโมก
8. ถนนทางหลวงชนบทสาย อย.5035 แยกสายทางนครพระนครศรีอยุธยา อําเภอพระนครศรีอยุธยา และบางบาล
สําหรับการลงพื้นที่ในครั้งนี้ประกอบด้วย นายเกษม สัจจารักษ์ ผู้อํานวยการสํานักงานทางหลวงชนบทที่ 1 พร้อมคณะ และมี นายสุรินทร์ ขักขะโร ผู้อํานวยการแขวงทางหลวงชนบทพระนครศรีอยุธยา นําลงพื้นที่ติดตามสถานการณ์ในจังหวัดพระนครศรีอยุธยา
รัฐบาลไทย-ข่าวทำเนียบรัฐบาล-รัฐบาลเพิ่มโทษฐานพยายามแข่งรถในทาง ร้านแต่งรถที่ถูกนำไปแข่งมีโทษด้วย
วันจันทร์ที่ 12 กันยายน 2565
รัฐบาลเพิ่มโทษฐานพยายามแข่งรถในทาง ร้านแต่งรถที่ถูกนําไปแข่งมีโทษด้วย
วันศุกร์ที่ 9 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลดูแลสวัสดิภาพประชาชน โดยบังคับใช้ พ.ร.บ.การจราจรทางบก (ฉบับที่ 13) พ.ศ.2565 เพิ่มโทษฐาน “พยายามแข่งรถในทาง” พิจารณาจากการรวมกลุ่มรถ 5 คันขึ้นไปในทาง หรือ สาธารณสถานใกล้ทาง ประกอบกับมีการนัดหมายเพื่อแข่งรถมาก่อน หรือ รถที่รวมกลุ่มถูกดัดแปลง ปรับแต่ง มีสภาพไม่ถูกกฎหมาย ซึ่งร้านรับแต่งรถที่ถูกนําไปใช้แข่งมีความผิดด้วยในฐานะผู้สนับสนุน หรือ มีพฤติการณ์แสดงให้เห็นว่าจะทําการแข่งรถในทาง ต้องระวางโทษ 2 ใน 3 ของความผิดฐานแข่งรถในทาง ทั้งนี้ ผู้แข่งรถในทาง มีโทษจําคุกไม่เกิน 3 เดือน หรือ ปรับ 5,000 – 10,000 บาท หรือทั้งจําทั้งปรับ ส่วนผู้จัด ผู้โฆษณา ชักชวนให้มีการแข่งรถในทาง มีโทษจําคุกไม่เกิน 6 เดือน หรือปรับ 10,000 – 20,000 บาท หรือทั้งจําทั้งปรับ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม.ผ่านร่างพ.ร.ฎ.เวนคืนที่ดินเขตบางแค – เขตหนองแขม ขยายทางหลวงเชื่อมถนนทวีวัฒนากับถนนบางบอน 3 เพิ่มประสิทธิภาพการจราจร
วันอังคารที่ 11 ตุลาคม 2565
ครม.ผ่านร่างพ.ร.ฎ.เวนคืนที่ดินเขตบางแค – เขตหนองแขม ขยายทางหลวงเชื่อมถนนทวีวัฒนากับถนนบางบอน 3 เพิ่มประสิทธิภาพการจราจร
ครม.ผ่านร่างพ.ร.ฎ.เวนคืนที่ดินเขตบางแค – เขตหนองแขม ขยายทางหลวงเชื่อมถนนทวีวัฒนากับถนนบางบอน 3 เพิ่มประสิทธิภาพการจราจร
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 11 ตุลาคม 2565 ว่า ครม.อนุมัติร่างพระราชกฤษฎีกากําหนดเขตที่ดินที่จะเวนคืนในท้องที่แขวงบางแคเหนือ แขวงหลักสอง เขตบางแค และแขวงหนองค้างพลู แขวงหนองแขม เขตหนองแขม กรุงเทพมหานคร พ.ศ. .... เพื่อก่อสร้างและขยายทางหลวงท้องถิ่น สายเชื่อมระหว่างถนนทวีวัฒนากับถนนบางบอน 3 ซึ่งเป็นการอํานวยความสะดวกในการจราจรขนส่งบริเวณถนนทวีวัฒนาถึงถนนบางบอน 3 และพื้นที่โดยรอบ
ร่าง พ.ร.ฎ.ฉบับนี้ มีกําหนดใช้บังคับ 4 ปี โดยให้เจ้าหน้าที่เริ่มต้นเข้าสํารวจที่ดินและอสังหาริมทรัพย์ที่อยู่ภายในแนวเขตที่ดินที่จะเวนคืน ภายใน 120 วัน นับแต่ วันที่ พ.ร.ฎ. นี้ใช้บังคับ ซึ่งเป็นการดําเนินการต่อเนื่องจากพระราชกฤษฎีกาฉบับเดิม พ.ศ.2561 ที่จะสิ้นสุดวันที่ 23 พฤศจิกายน 2565 เนื่องจากการสํารวจอสังหาริมทรัพย์ที่ต้องเวนคืนยังไม่แล้วเสร็จ เพราะมีที่ดินและสิ่งปลูกสร้างที่ต้องเวนคืนจํานวนมาก โดยมีที่ดินที่ต้องเวนคืนประมาณ 172 แปลง โรงเรือนสิ่งปลูกสร้างประมาณ 130 รายการ แต่ด้วยสถานการณ์การแพร่ระบาดของโรคโควิด-19 ในช่วงที่ผ่านมา ทําให้เจ้าหน้าที่สามารถดําเนินการสํารวจที่ดินได้ 26 แปลง และโรงเรือนสิ่งปลูกสร้าง 20 รายการ ยังคงเหลือที่ดินประมาณ 146 แปลง โรงเรือนสิ่งปลูกสร้างประมาณ 110 รายการ
นางสาวรัชดา กล่าวด้วยว่า โครงการก่อสร้างและขยายทางหลวงท้องถิ่น สายเชื่อมระหว่างถนนทวีวัฒนากับถนนบางบอน 3 มีระยะทางประมาณ 3 กิโลเมตร แบ่งการดําเนินงานออกเป็น 2 ช่วง ดังนี้ช่วงที่1 ถนนทวีวัฒนาถึงซอยเพชรเกษม 69 เป็นการก่อสร้างทางยกระดับ (แนวเหนือ - ใต้) ข้ามซอยเพชรเกษมตามแนวถนนทวีวัฒนาและซอยเพชรเกษม 69 และช่วงที่ 2 ซอยเพชรเกษม 69 ถึงถนนบางบอน 3 โดยดําเนินการ 1)ขยายช่องทางจราจรบริเวณสะพานข้ามคลองภาษีเจริญ จากเดิม 2 ช่องทางจราจร ขยายเป็น 4 ช่องทางจราจร 2)ขยายช่องจราจรบริเวณซอยเพชรเกษม 69 และถนนบางบอน 3 จากเดิมขนาด 2 ช่องจราจร เป็นถนนคอนกรีตเสริมเหล็กขนาด 4 ช่องทางจราจร 3)ขยายเส้นทางจราจรบริเวณแยกจุดตัดของถนนเลียบคลองภาษีเจริญฝั่งเหนือและฝั่งใต้เป็น 5 ช่องทางจราจร เพื่อให้รถสามารถเลี้ยงซ้ายผ่านตลอดบริเวณแยกจุดตัดทั้ง 2 ได้
รัฐบาลไทย-ข่าวทำเนียบรัฐบาล-Thailand becomes first nation to take part in WHO’s “Joint Assessment Mission to Assess Health System Capacity and Essential Public Health Functions to Address the Health Needs of
วันอังคารที่ 1 พฤศจิกายน 2565
Thailand becomes first nation to take part in WHO’s “Joint Assessment Mission to Assess Health System Capacity and Essential Public Health Functions to Address the Health Needs of
Thailand becomes first nation to take part in WHO’s “Joint Assessment Mission to Assess Health System Capacity and Essential Public Health Functions to Address the Health Needs of Refugees and Migrants”
October 30, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha acknowledged the implementation of “Joint Assessment Mission to Assess Health System Capacity and Essential Public Health Functions to Address the Health Needs of Refugees and Migrants in Thailand” by World Health Organization (WHO).
Ministry of Public Health reported that Thailand is the first country to take part in WHO’s Joint Assessment Mission to Assess Health System Capacity and Essential Public Health Functions to Address the Health Needs of Refugees and Migrants, thanks to its efficient public health system, especially during the spread of COVID-19 pandemic. Field trips have been made to target provinces, namely, Bangkok, Samut Sakhon, and Tak, by WHO representatives, experts from Thailand and international organizations, executives of Ministry of Public Health, and representatives of concerned agencies on October 17-21, 2022, to assess Thailand’s public health management and capacity, basic healthcare process, and preparedness of healthcare facilities that provide services to the refugees and migrants.
According to the Government Spokesperson, the Prime Minister has placed importance on efficient management of public health system. Thailand has been recognized among the international community for its effective response to COVID-19 and equal access to treatment and vaccine for both the Thais, foreigners, migrant workers, refugees, and migrants. This is in accordance with the Government’s policy to treat everyone in the Kingdom equally, especially during the pandemic, since migrant workers are also crucial to the Thai economic development. The Prime Minister has confidence in the country’s public health standard and excellence, which is recognized worldwide.